ข้อบัญญัติองค์การบริหารส่วนตำบลท่าไม้ข้อบัญญัติองค์การบริหารส่วนตำบลท่าไม้เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลท่าไม้อำเภอกระทุ่มแบน จังหวัดสมุทรสาครพ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ แก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลท่าไม้ โดยความเห็นชอบของสภาองค์การบริหารส่วนตำบลท่าไม้และนายอำเภอกระทุ่มแบนจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลท่าไม้ เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในท้องที่เขตองค์การบริหารส่วนตำบลท่าไม้อำเภอกระทุ่มแบน จังหวัดสมุทรสาคร พ.ศ. ๒๕๕๖ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้ด้านเหนือ จดเขตเทศบาลนครอ้อมน้อยด้านตะวันออก จดเส้นตรงที่ลากตรงจากถนนสาธารณะซอยสุขาภิบาล๙ ฟากตะวันตก ไปทางทิศเหนือจนบรรจบแนวเขตเทศบาลนครอ้อมน้อย ถนนสาธารณะซอยสุขาภิบาล๙ ฟากตะวันตก เส้นตั้งฉากกับทางหลวงแผ่นดินหมายเลข ๓๐๙๑ ฟากตะวันตกและฟากตะวันออกที่จุดซึ่งอยู่ห่างจากคลองแคตัดกับทางหลวงแผ่นดินหมายเลข ๓๐๙๑ เป็นระยะทาง ๑,๐๐๐ เมตร และเขตเทศบาลตำบลสวนหลวงด้านใต้ จดเขตเทศบาลตำบลสวนหลวงและเขตเทศบาลเมืองกระทุ่มแบนด้านตะวันตก จดเส้นขนานระยะ ๑๐๐ เมตรกับศูนย์กลางถนนแป๊ะกง - วัดนางสาว ถนนวัดนางสาว ซอย ๑ ฟากเหนือและฟากตะวันออกคลองอ่อนใจ ฝั่งเหนือ และแม่น้ำท่าจีน ฝั่งตะวันออกบริเวณที่ ๒ หมายความว่าพื้นที่ในบริเวณ ดังต่อไปนี้ด้านเหนือ จดถนนวัดนางสาวซอย ๑ ฟากใต้ด้านตะวันออก จดเส้นขนานระยะ ๑๐๐ เมตรกับศูนย์กลางถนนแป๊ะกง - วัดนางสาวด้านใต้ จดเขตเทศบาลตำบลสวนหลวงและเขตเทศบาลเมืองกระทุ่มแบนด้านตะวันตก จดแม่น้ำท่าจีน ฝั่งตะวันออกบริเวณที่ ๓ หมายความว่าพื้นที่ในบริเวณ ดังต่อไปนี้ด้านเหนือ จดเขตเทศบาลนครอ้อมน้อยด้านตะวันออก จดเขตเทศบาลตำบลสวนหลวงด้านใต้ จดเส้นตั้งฉากกับทางหลวงแผ่นดินหมายเลข๓๐๙๑ ฟากตะวันตกและฟากตะวันออกที่จุดซึ่งอยู่ห่างจากคลองแคตัดกับทางหลวงแผ่นดินหมายเลข ๓๐๙๑ เป็นระยะทาง ๑,๐๐๐ เมตรด้านตะวันตก ถนนสาธารณะซอยสุขาภิบาล ๙ ฟากตะวันตกและเส้นตรงที่ลากตรงจากถนนสาธารณะซอยสุขาภิบาล ๙ ฟากตะวันตกไปทางทิศเหนือจนบรรจบแนวเขตเทศบาลนครอ้อมน้อยบริเวณที่ ๔ หมายความว่าพื้นที่ในบริเวณ ดังต่อไปนี้ด้านเหนือ จดเขตอำเภอสามพรานจังหวัดนครปฐมด้านตะวันออก จดแม่น้ำท่าจีน ฝั่งตะวันตกด้านใต้ จดแม่น้ำท่าจีนฝั่งเหนือ และเขตองค์การบริหารส่วนตำบลบางยางด้านตะวันตก จดเขตองค์การบริหารส่วนตำบลบางยางทั้งนี้ บริเวณที่ ๑ บริเวณที่ ๒บริเวณที่ ๓ และบริเวณที่ ๔ ปรากฏตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัติและโรงงานบำบัดน้ำเสียรวมของชุมชน(๒) สถานที่บรรจุก๊าซสถานที่เก็บก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงสัตว์ทุกชนิดเพื่อการค้า(๕) สุสาน และฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างแทนสุสาน หรือฌาปนสถานที่มีอยู่เดิม(๖) โรงกำจัดขยะมูลฝอย(๗) โรงซื้อขายเศษวัสดุข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัติและโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงสัตว์ทุกชนิดเพื่อการค้า(๕) สุสาน และฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างแทนสุสาน หรือฌาปนสถานที่มีอยู่เดิม(๖) ไซโลเก็บผลิตผลทางการเกษตร(๗) โรงกำจัดขยะมูลฝอย(๘) โรงซื้อขายเศษวัสดุข้อ ๖ ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) สุสาน และฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างแทนสุสาน หรือฌาปนสถานที่มีอยู่เดิม(๒) สถานสงเคราะห์หรือรับเลี้ยงเด็ก(๓) สถานสงเคราะห์หรือรับเลี้ยงคนชราข้อ ๗ ภายในบริเวณที่ ๔ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน(๒) โรงแรมตามกฎหมายว่าด้วยโรงแรม(๓) อาคารอยู่อาศัยหรืออาคารพาณิชย์ประเภทอาคารขนาดใหญ่แต่ไม่หมายความรวมถึงอาคารพาณิชกรรมประเภทค้าปลีกค้าส่ง(๔) ห้องแถว ตึกแถว หรือบ้านแถว(๕) อาคารอยู่อาศัยประเภทอาคารชุด หรือหอพักข้อ ๘ ภายในบริเวณพื้นที่ที่กำหนดไว้ตามข้อ ๔ ข้อ๕ ข้อ ๖ และข้อ ๗ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖และข้อ ๗ข้อ ๙ อาคารที่มีอยู่แล้วในพื้นที่ที่กำหนดตามข้อ๔ ข้อ ๕ ข้อ ๖ และข้อ ๗ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ และข้อ ๗ข้อ ๑๐ อาคารที่ได้รับใบอนุญาตหรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๑ ให้นายกองค์การบริหารส่วนตำบลท่าไม้รักษาการตามข้อบัญญัตินี้ประกาศณ วันที่ ๙ ตุลาคม พ.ศ. ๒๕๕๖บุญเลิศมาพิทักษ์นายกองค์การบริหารส่วนตำบลท่าไม้[เอกสารแนบท้าย]๑. บัญชีท้ายข้อบัญญัติองค์การบริหารส่วนตำบลท่าไม้ เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลท่าไม้ อำเภอกระทุ่มแบนจังหวัดสมุทรสาคร พ.ศ. ๒๕๕๖๒. แผนที่ท้ายข้อบัญญัติองค์การบริหารส่วนตำบลท่าไม้ เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลท่าไม้ อำเภอกระทุ่มแบนจังหวัดสมุทรสาคร พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒๒ พฤศจิกายน๒๕๕๖อุษมล/ผู้ตรวจ๒๕ พฤศจิกายน๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๕๙ ง/หน้า ๔๘/๑๘ พฤศจิกายน ๒๕๕๖